KIRJALLINEN KYSYMYS P-3512/00 esittäjä(t): Antonio Di Pietro (ELDR) komissiolle. Tilintarkastustuomioistuimen kertomukset Euroopan rahapoliittisen instituutin ja Euroopan keskuspankin toiminnan tehokkuudesta.



Virallinen lehti nro 163 E , 06/06/2001 s. 0147 - 0148



KIRJALLINEN KYSYMYS P-3512/00 esittäjä(t): Antonio Di Pietro (ELDR) komissiolle (6. marraskuuta 2000) Aihe: Tilintarkastustuomioistuimen kertomukset Euroopan rahapoliittisen instituutin ja Euroopan keskuspankin toiminnan tehokkuudesta Komissio on tietoinen tilintarkastustuomioistuimen vuosina 19961998 julkaisemista kertomuksista, joissa osoitetaan joukko ongelmia siinä, miten ERI ja sen jälkeen Euroopan keskuspankki on käyttänyt julkisia varoja. Erityistä huolta tilintarkastustuomioistuin tuntee seuraavasta: - Omaksuttu valvontajärjestelmä ei takaa projektien objektiivista ja perusteltua tarkkailua eikä salli asioiden seuraamista helposti ja yksiselitteisesti. - Ulkopuolisten asiantuntijoiden käyttö on vaikeuttanut hankkeiden koordinointia ja valvontaa. - Avoimuuden puute vuoden 1998 talousarvion toteuttamisessa, jolloin siirryttiin ERI:stä EKP:hen. Tilintarkastustuomioistuin on ennen kaikkea pannut merkille, että ERI:n ja EKP:n vahvistama tase ei ollut käytettävissä ja ettei sitä ollut lähetetty johtokunnalle. Lisäksi tilintarkastustuomioistuimen mukaan ei ole ollut mahdollista tarkistaa tietoja kirjanpidosta eikä tileistä. - Erityisbonuksia, suuruudeltaan jopa 38 % vuosipalkasta, on myönnetty joillekin työntekijöille ilman johtokunnan lupaa. Odottaessa aikaa, jolloin komissio lähettää säännöllisesti korkean tason tarkkailijan EKP:n johtokunnan kokouksiin, pyydän komissiota ryhtymään seuraaviin toimiin. 1. Komissio selvittää parlamentille, onko kertomuksista keskusteltu johtokunnan kanssa, ja mihin erityisiin toimiin on ryhdytty, jotta yllä kuvatun laiset episodit eivät toistu, alistaa kurinpitomenettelyyn ne, jotka ovat vastuussa laiminlyönneistä ja antaa julkiset moitteet niille johtokunnan jäsenille, joiden vastuualueella suurimmat laiminlyönnit on osoitettu. 2. Komissio selostaa parlamentille koko tilintarkastustuomioistuimen ja EKP:n välisen kirjeenvaihdon sekä EKP: n sisäiset raportit, jotka koskevat tilintarkastustuomioistuimen osoittamia epäselvyyksiä. 3. Komissio informoi parlamenttia siitä, minkä kannan se on ottanut EKP:n kiistoihin osoitetuissa epäselvyyksissä ja pankin sisäisen hallinnon laiminlyönneissä. 4. Komissio informoi parlamenttia, mistä syystä tilintarkastustuomioistuimen kertomusta EKP:n tilinpäätöksestä vuodelta 1999 ei vieläkään ole julkaistu. 5. Komissio toimittaa parlamentille jäljennöksen EKP:n yksilöidystä ennakkotalousarviosta ja tilinpäätöksestä ja EKP:n eri elinten niitä koskevista asiakirjoista. Pedro Solbes Miran komission puolesta antama vastaus (14. joulukuuta 2000) Euroopan keskuspankkijärjestelmän (EKPJ) perussäännön 10.4 kohdan mukaan Euroopan keskuspankin (EKP) neuvoston kokoukset ovat luottamuksellisia. Komissio ei voi antaa arvoisan kysyjän pyytämää tietoa. Komissio ei aio puuttua tilintarkastustuomioistuimen ja EKP:n välisiin asioihin. Komissio katsoo, että kaikkien EU:n elinten tulee varmistaa tehtäviensä tehokas hoitaminen. Komission tietämän mukaan tilintarkastustuomioistuimen kertomus EKP:n vuoden 1999 tileistä ilmestyy vasta vuoden 2001 alussa. Komissio ei voi toimittaa parlamentille jäljennöstä EKP:n arvioista. Tilinpäätös julkaistaan joka vuosi EKPJ:n perussäännön 26.2 kohdan mukaisesti. Siihen sisältyy tuloslaskelma huomautuksineen ja selityksineen.